DISPUTATIO  MEDICA 


IN  AUGURALIS* 

TR1SMO  NASCENTIUM. 


AUCTORE  JACOBO  F ORBES  YOUNG 


Omnium  morborum  quibus  objicitur  huma¬ 
num  genus,  pauci  graviores,  pauci  severiores, 
pauci  magis  attentionem  sibi  vindicant,  non 
tantum  ob  impetum  repentinum,  et  ob  indi¬ 
cia  morbi  molesta,  sed  ob  discrimen  etiam 
vitae  (sub  quovis  coelo  sese  prodat)  hoc 
morbo  laboranti  impendens. 

Plurimos  infantiles  morbos,  etsi  doloribus 
et  anxietate  stipatos,  silentio  (ut  ita  dicam) 
paene  praeteritos  observavimus.  Mihi  au- 

tem,  satis  mirum  videtur,  hunc  tam  natura 
formidolosum  tamque  impetu  frequentem, 
sic  delituisse ;  recentesque  medicos  super 
simili  in  adultis  tam  diffusos  et  solicitos, 
super  ipso,  qui  nostrae  thesis  est,  tam  pauca 
protulisse. 

Non  igitur  mihi  consilium  est,  in  hac  dis¬ 
putatione,  omnes  affectiones  tetanicas  trac¬ 
tare  ;  sed  quam  brevissime  pauca  de  ista  di¬ 
cere,  quae  infantibus  paulo  post  partum  oc¬ 
currit,  et  quam  a  scriptoribus  nosologicis, 
sub  nomine  Trismi  Nascentium  designatam 
vidimus. 

Hujus,  apud  veteres  parum  curae.  Hip¬ 
pocrates  tria  genera  tetani,  rsravov,  riruvov  oxur- 
florom ,  zvj  oiXkov  riruvov,  a  a  vulneribus  mus¬ 
culorum,  ab  ulceratis  tendinibus  et  a  febri¬ 
bus  orientes,  solita  sua  perspicuitate  notavit. 
Celsus  sub  nomine  Rigoris  Nervorum ,b  de¬ 
scriptionem  Graecis  similem  dedit.  Are- 


a  De  Internis  Affectionibus. 

De  re  Medica,  Lib.  IV.  cap.  3, 

taeus, c  primus  notasse  spasmum  maxillarem 
pueros  detinentem,  mihi  apparet ;  historia, 
vero,  nihil  a  supradictis  differt*  Sed  cum 
ait,  44  pueri  assidue  hoc  morbo  vexantur,  sed 
u  non  admodum  pereunt,  quod  illis  usita- 
“  tum  et  familiare  id  vitium  sit :  juvenes  au» 
u  tem  rarius,  viri  minime,  et  senes  inter  om- 
4  4  nes  magis  eo  vitio  corripiuntur,  et  eo  ne- 
44  cantur ;  in  causa  est  ariditas  et  frigiditas 
44  senectae,  et  mortis  natura,”  e  theoria, 
plus  quam  observatione  et  usu,  haec  de¬ 
prompsisse  videtur.  In  operibus  Galeni, 
44  dentium  invita  concussio,”  rgurpog  Graece 
dicta, d  44  musculorum  mandibularum  con¬ 
vulsio,”  et  etiam  altera  species  h^^off^orovog  e 
memoratur.  Caelius  Aurelianus  1  etsi  histo¬ 
ria  nihil  dissidet,  in  pueris  tetanum  non  adeo 
lethalem  quam  in  senibus  animadvertit. 
Aetius  easdem  species  notavit ;  sed,  quod 


c  Aretaei  Opera,  Lib.  I.  cap.  1. 
d  Galeni  Opera,  de  sympt.  caus.  Lib.  II.  cap.  2. 
e  Ibidem,  Introduct.  seu  Medie,  cap.  13. 
f  Ile  Morbis  Acutis. 

mirabile  est,  “  neque  pueris  neque  senibus 
“  convulsionem  fieri  tetanicam”  g  dicit. 

Alii  scriptores  alteram  morbi  formam,  cui 
nomen  ^zv^^orovog,  uti  Trnka  refert, h  a  se¬ 
niore  Boennecken  impositum,  memorarunt. 
Mercurialis,*  1  autem,  hoc  negavit ;  quia  apud 
veteres  vestigium  nusquam  exstat.  Ferne- 
lius  k  De  Haen  1  visum  pleurosthotonum  tes¬ 
tantur  ;  et  Alpago  Bellunensis,  Avicennae 
annotator,  “  in  dextram  et  sinistram  muscu- 
s<  los  distendi”  m  affirmat. 

Convulsionis  specie,  non  valde  tetano  dis¬ 
simili,  infantes  “  plenilunio  infestari  pericu- 
u  losius,”  et  plurimos  ante  septimum  a  partu 
diem  interire, 0  Aristoteles  edocuit.  Gale¬ 
nus  etiam  distensiones,  “  quae  non  in  parte 
<£  una  corporis,  sed  in  omni  infestant,  in 


g  Aetii  Tetrab.  2.  Serm.  II.  cap.  39» 
h  De  Tetano,  Lib.  I.  eap.  1. 
i  Mercurialis  de  praelect.  Patav. 
k  Fernelius  Patholog.  Lib.  V.  cap.  3.  pag.  417. 

i  Ratio  Medendi  cap.  4. 

m  Avicennae  Opera,  Lib.  III.  Tent.  2.  Tract.  1.  cap»  7. 
0  De  Natura  Animalium,  cap.  12.  lib»  7. 

“  pueris  promptissime,  sed  magis  lactenti- 
bus,  evenire”  p  exposuit.  Paulus  Aegine» 
ta,  q  et  alii  scriptores,  morbum  comitialem 
infantes,  amplius  recens  editos  corripere  tra¬ 
diderunt  ;  sed  nihil  de  tetani  aut  speciei  im¬ 
petu,  prima  aetate,  hi  auctores  meminerunt. 
Avicenna  infantes  tetanum  fatigare  primus 
indicat,  et  “  alcuzez  *  multoties  infantibus 
<s  accidere  et  in  eis  fieri  facile,”  r  refert. 
Mercurialis  huic  sententiae  Aristotelis  et 
Avicennae  annuit :  <£  quantum  ego  obser- 
vavi,  multo  plures  pueri  jugulantur  ab  hac 
“  aegritudine,  (tetano)  quam  servantur,”  s 
addit.  Apud  Bonetum,  etiam,  “  recens  na- 
“  tos,  aut  saltem  nondum  bimestres,  crebra 
vice  spasmis  excitatis  affici,”  r  invenimus. 


“  Q,ui  est  compositus  ex  duobus  spasmis  posterius  et  anterius.’* 

Avie.  Opera, 

P  Galeni  Opera,  in  progn.  Hipp.  Comm.  5. 

Q  Aeginetae  Opera,  cap.  12.  lib.  5. 
r  Avicenna  ut  sup.  citat. 
s  De  Intern.  Pueror.  Morbis,  Lib.  II.  p.  5 12. 
t  Anat  praelect.  Sepulchr.  Lib.  I.  sect.  15.  Obc.  6. 

Salius  Diversus  u  plures  infantes  tetano  de* 
tineri,  et  convulsionibus,  a  Galeno  notatis 
similibus,  vexari  censet.  Alii,  recentiores- 
que,  ut  Hyacinthus  Andreas, *  v * * * *  Werlhof,  w 
Heister,  x  Hofer, y  hoc  vitium,  sed  eursim  te¬ 
tigerunt  :  iique,  ut  Cleghorn,  Clarke,  Hi» 
lary,  Baion,  Dazille,  qui  artem  medendi  in 
iis  regionibus,  quibus  morbus  se  praecipue 
ostendit,  exercuerunt,  historiam  accuratam, 
alia  tetani  specie  conjuncta,  minime  prae¬ 
bent,  et  adhuc  morbus  in  obscuro  est. 

Omnes  scriptores  nosologici,  hanc  tetam 
speciem Trismum  nominavere;  quam  et  Culle- 
nus  noster,  celeberrimus,  ait  esse  “  maxillae 
“  inferioris  spasticam  rigiditatem  infantes 
“  intra  duas  primarias  a  nativitate  septima- 
“  nas  corripientem.”  a 

u  De  Febre  pestilente,  cap.  12.  p.  399. 

v  Cleghorn.  vel  Prax.  Medie.  Gothanolor. 

w  Werlhof  de  febribus,  cap.  17.  p.  704.  Excep.  coram.  Norico. 

x  Heister  Compendium  Medicinae, 

y  Acta  Helvetica,  Tom.  I. 

*  Synop.  Nosologiae  Metliod. 

Trismus  nascentium  utriusque  sexus  infan¬ 
tes  invadit ;  sed  humano  generi  se  non  com¬ 
pescit,  agnis  non  raro  simili  morbo,  ut  Ste- 
wart  monstrat,  b  vexatis  :  et  tetanicam  neo¬ 
natorum  affectionem  in  omnibus  fere  regio¬ 
nibus,  sed  praecipue  calidis  et  frigidioribus 
obvenire,  ex  medicorum  scriptis,  bene  con- 
stat. 

In  India  Occidentali,  trismum  violentio¬ 
rem  infantibus  Aethiopum  accidere,  docent 
Clarke, c  Chisholm  et  Ililary  \  d  sed  stragem, 
minime  peculiarem,  albidos  interdum  cor¬ 
ripere.  In  insula  Cayenne,  Baione  trismum 
ad  nonum  vitae  diem  adeo  esse  communem, 
ut  in  quibusdam  insulae  tractibus  vix  tertia 
pars  infantium  effugiat,  dicit :  in  insulis 
Barbadae,  Jamaicae,  Martinique  et  Guada- 
loiipe,  plurimi  intereunt :  in  Hispaniola  olim 
morbus  recens  natis  adeo  erat  infestus,  ut 
dimidium  fere  illorum  necet. 

b  Chisholm  on  Yellow  Fever,  Vol.  I.  Introduction» 
c  Clarke  on  the  Diseases  of  Dominica, 
d  Hilary  on  the  Diseases  of  Barbadoes. 
e  Baion— Journal  de  Medecine  Tom.  XXX» 

In  Caroiina  Australi,  et  Demarara,  se  val¬ 
de  exitiosum  ostendisse,  Chalmers  f  et  Mor- 
rison  2  prodiderunt.  Minus  in  Europa  sae¬ 
vit  ;  sed  in  insulis  Balearibus  hujusmodi 
morbum  existentem  describit  Cleghorn.  h 
In  montibus  Helveticis  malum  etiam  adesse 
testatur  Hofer : *  1  norunt  Germani,  #  nec- 
non  et  Galli,  quibus  ultimis  nominatur  Sarette 
vel  Mal  de  Machoire.  In  urbe  Barchino- 
nensi  Hispaniae,  Hyacinthus  Andreas  k  plu¬ 
rimos  affligi  infantes  refert :  sed  insulas 
Islandiae  adjacentes,  (qua  raro  sane  apparet,) 
Westmanna  Eyar  dictas, k  praecipue  infestat, 
et  ibi  exitium  miserabile,  perpaucis  revera 
infantium  infantiae  superstitibus,  edit.  In 
Scotia  montana  occurrisse  refert  Cullenusd 


*  In  Germania  ab  aliis  Paralysis  Maxillae,  ab  aliis  morbus  Apo¬ 
plexia  Cephalica  appellatur. 

f  Medical  Obs.  and  Inq.  Vol.  I. 

S  Morrison  on  Tetanus, 
h  Diseases  of  Minorca. 

i  Act.  Helvet.  sup.  citat. 

k  M‘Kenzie’s  Travels  through  Iceland,  Appendix. 

*  First  Lines  of  Practical  Physic,  Vol.  II. 

Eblanae,  Clark  e  similem  morbum  frequen¬ 
tem  fuisse  tradit.  In  Anglia,  vero,  hunc 
morbum  tam  in  eventu  fatalem,  perraro  prae¬ 
sentem  notavimus. 


DE  MORBI  SIGNIS. 


Hujus  morbi  impetus  inter  sextum  no« 
numque  diem  post  partum,  usque  ad  (sed 
non  saepe)  duodecimum  vel  decimum  quar¬ 
tum,  accidit,  et  totum  decursum  ni  protrahi¬ 
tur,  duobus  vel  tribus  fere  diebus,  aliquando 
viginti  quatuor  horis,  complet.  Sed  in  omni 
casu  decursus  non  cito  adest :  Bartram 11 
infantem,  post  tres  hebdomadas  a  partu,  cor¬ 
reptam  memorat.  Salius  Diversus  ait  se 
“  vidisse  plures  infantes  tetano  detentos,  et 
st  in  eisdem  hunc  morbum  ultra  decimum 
“  quartum  diem  protractum  fuisse.  Unum 


m  Irish  Pliil.  Trans.  Vol.  III. 
n  Trans.  Coli.  Phys.  Philad.  Vol.  I, 

B 

“  quadrimestrem  conspexi  tetano  correp- 
“  tum,  et  hic  per  quadraginta  dies  ita  per- 
“  mansit,  morboque  supervixit.”  0 

Morbi  adventus,  nulla  secundae  valetudi¬ 
nis  varietate  percipienda,  obrepere  solet :  in¬ 
cipiente  morbo,  infantes,  si  bene  notantur, 
quiescere  videntur,  sed,  quovis  stimulo  ad¬ 
moto,  facile  excitari  possunt :  semisoporosi 
manent,  sed  excussi  protinus  vagiunt :  con¬ 
vulsiones  cervicem  et  faciem  nunc  inten¬ 
dunt  :  magna  anxietas  et  oscitatio  plus  mi- 
nusve  subsequitur.  Vagitus  doloris  cujus- 
dam  indices  crebriores  deveniunt,  sed,  pro- 
grediente  malo,  languescunt. 

Vultum  aeger  non  raro  subridentis  in¬ 
duere  videtur ;  sed,  sagacius  intuenti,  magis 
instar  lacrymantis.  Musculi,  pergente  mor¬ 
bo,  maxillae  inferioris  et  cervicis  usque  eo 
rigescunt,  ut  infans  matris  mammam  neque 

N 

ducere  potest,  neque  absorbere,  si  lac  con¬ 
fectum  fuisset.  Devorandi  potestas  inter- 


0  Salius  Diversus,  sup.  citat. 

dum  usque  ad  finem  non  eripitur  ;  alio  tem¬ 
pore  infans  os  aperire  potest,  etsi  sugendi  in¬ 
capax:  alio  tempore  faucium  rigiditas  subito 
adoritur,  priusquam  maxillae  clausae  sunt, 
et  sic  os  hians  permanet ;  qua  de  re  per 
Indiam  Occidentalem  Jcmfall  malum  ap¬ 
pellatur. 

Ingravescente  spasmo,  vultus  musculi  diris 
modis  contorquentur,  oculi  modo  fixi  et  col¬ 
lapsi  sunt,  modo  in  orbes  torquentur,  et  haud 
raro  lacrymae  effunduntur.  Musculi  ali¬ 
quando  dorsales  afficiuntur,  et  signa  Opistho¬ 
toni  trismo  conjuncti,  et  etiam  Emprostho- 
toni,  sed  non  saepe,  superveniunt.  Cito 
pede  nunc  progreditur  malum  :  contractio 
faucium,  trismo  perfecto,  vim  absorbendi 
omnino  impedit :  spiritus,  initio  lentus  et  an¬ 
helus,  progrediente  morbo,  solito  celerior  et 
interruptus  fit  $  subsultus  tendinum  sequi¬ 
tur  ;  convulsiones  vehementiores  fiunt ;  om¬ 
nes  fere  digiti  pollicesque  manuum  in  volas, 
et  pedes  ad  abdomen  spasmo  correpti  con¬ 
trahuntur. 

Spiritus  difficultas  rapide  et  pene  ad  suffo¬ 
cationem  increscit ;  vox  rauca,  tandem  in 
obscurum  murmur  evadit,  et  paucis  ante 
mortem  horis,  omnino  intercipitur :  et  miser¬ 
rimus  infans  nullam  anxietatem  aut  dolorem 
prodens  animam  efflat :  frequentius,  autem, 
omnibus  membris  convulsis,  morti  occumbit. 

Adhuc  sub  judice  lis  est  de  statu  alvi : 
abdomine  tacto,  plerumque  ob  vehementiores 
musculorum  distensiones  durum  invenitur, 
et  alvus  adstricta.  Multa  urina  primo  red¬ 
ditur,  sed  vicissim  quibusdam  horis  suppri¬ 
mitur  ;  Evans,  a  Itush,  Hilary,  b  Sauvage  et 
multi  alii,  ad  hanc  sententiam  accedunt. 
Hofer  b  etiam  dicit  “  alvum  per  totum  morbi 
“  decursum  magis  quam  in  statu  naturali 
“  constrictam.5’  Bartram  b  quoque  faeces 
duras  et  scybalarum  cuniculi  similes  descri¬ 
bit.  Underwood, c  contra,  dicit  infantes  non 


a  Rush,  Amer.  Phil.  Trans.  Vol.  II. 
b  Opera,  sup.  citat. 
c  Diseases  of  Children,  Vol.  I. 

alvum  fere  constrictam  habere  :  et  Clarke,  0 

i 

diarrhoeam  semper  morbum  comitari.  Apud 
Werlhof  b  diarrhoea  antecedit,  et  Brendele 
refert  excrementa  ante  mortem  liquida  elici, 
alvo,  quae  sub  exordio  segnior  fuit,  relaxata, 
quasi  deliquium  animi  fuisset.  Verisimile 
est,  ut  opinor,  spasmum,  qui  omne  corpus 
afficit,  intestinis  extendisse  et  eorum  actio« 
nem  naturalem  diminuisse ;  et  haec  etiam 
Culieni  sententia  fuit  :  constat  etiam,  per 
incisionem  cadaverum,  spasmum  hujusmodi 
evenire. 

Pulsus,  morbo  remittente,  et  nulla  febre 
existente,  raro  afficitur ;  ictus  vero  arteria¬ 
rum,  paroxysmo  urgente,  celeres  et  abnor¬ 
mes  fiunt :  in  infantibus,  autem,  pulsus  ita 
mutabilis  est,  ut  prognosis  per  hunc  difficil¬ 
lima  sit.  Color  cutis,  praesertim  faciei, 
paulo  ante  mortem  in  fuscum  aut  luteum,  in¬ 
terdum  lividum,  evadit. 


b  Opera,  sup.  citat. 

d  Irish  Phil.  Trans,  sup.  citat. 

e  Brendel,  Opusc.  Mathem.  prog.  52.  Vol.  L 

Signa,  occurrente  morbo,  multum  inter  se 
distant  In  plerisque  rigiditas  gradatim 
biduum  triduumve,  procedit ;  in  aliis,  pau¬ 
cissimis  horis  exitium  affert.  Alia  indicia 
nonnunquam  observantur :  facies  interdum 
tumet,  et  rubore  fugace  et  insolito,  sed  non 
saepe,  suffunditur  ;  tunica  albuginea  leviter 
flavet ;  palpebrae  aliquando,  ut  Bartram  1  re¬ 
fert,  aliis  faciei  musculis  spasmo  correptis, 
remittuntur ;  et  secundum  Hofer, f  “  labio- 
“  rnm  motus  legitimo  quidem  modo  non 
“  fiunt,  attamen  non  plane  supprimuntur.5’ 

Haec  sunt  morbi  indicia,  ut  calidis  aut 
frigidioribus  plagis  se  exhibent ;  sed  sub 
Jove  mitiore  morbus  paululum  variat.  Ebla- 
nae,  Clarke  morbum  aeque  gravem  asserit, 
sed  quod  ad  spatium  et  ordinem  signorum, 
dissimilem  :  lentius  obrepit,  neque  tam  cito 
in  crisim,  sed  ad  quintum,  sextum  nonum  ve 
diem,  increscit. 

Infans  principio  mammarum  cibique  appe- 


f  Opera,  sup.  citat. 

tens  magis  solito  videtur  :  convulsiones  fa¬ 
ciem  et  extremitates  nunc  afficiunt,  et  saliva 
ab  ore  emittitur  :  musculi  nonnunquam  se 
resolvunt,  sed  morbo  pergente  cito  rigidi 

r 

fiunt ;  pollices  et  digiti  in  volas  compressi 
sunt ;  maxilla  inferior  rigescit,  et  ad  superio¬ 
rem  appropinquat ;  motus  linguae  magis  ma¬ 
gisque  difficiles  fiunt,  ita  ut  infans  non  am¬ 
plius  sorbere  possit.  Facies,  et  etiam  multae 
aliae  partes  corporis,  lividae  et  turgidae 
fiunt ;  convulsiones  frequentiores  accedunt ; 
et  infantem,  spasmo  ingruente,  mors  a  cru¬ 
ciatibus  vindicat. 

Clarke  eosdem  morbos  esse  non  credit, 
etsi  tam  similes  inter  eos  et  classi  Eclampsia- 
rum  Sauvagesii  potius  apponit.  Sed,  trismi 
plane  varietas  esse  videtur  mihi  haec  spe¬ 
cies,  utcunque  aspectu  diversa— easdem  cau¬ 
sas  habens,  eadem  medicamina  postulans — » 
neque,  profecto,  nisi  vi  et  modo  impetus,  ab 
illo  discrepans. 


16 


DISPUTATIO  MEDICA 


DE  DIAGNOSI. 

Paucis,  de  diagnosi,  tantum  verbis  opus 
erit :  hujusce  enim  mali  natura  adeo  insignis 
est,  et  tam  violenta  in  prima  aetate,  ut,  sig¬ 
nis  rite  perpensis,  cum  alio  quovis  morbo, 
conspectu  haud  facile  confundatur. 

Scriptores  quidam  tamen,  similitudine  quo- 
rundam  signorum,  quae  trismo  nascentium  et 
indurationi  telae  cellularis  obveniunt,  adducti, 
hos  morbos  genere  consentientes,  neque 

r 

nisi  impetu  discrepantes,  cogitarunt.  Rigor 
et  cutis  splendor,  quae  pressurae  neque  cedit 
neque  vestigia  refert,  et  tumor  et  rubor  pe¬ 
dum,  per  totum  corpus  non  raro  extendens, 
quae  indicia  vix  unquam  in  trismo  occur¬ 
runt,  ad  morbum  distinguendum  satis  mihi 
videntur ;  praesertim  si  “  maxillae  inferioris 
“  spastica  rigiditas”  desit.  Auvity  haec 
mala  valde  dissimilia  putat,  et,  si  maxillae 
rigiditas  inciderit,  pro  fortuita  habet,  et  etiam 

dicit :  (si  mihi  liceat  ipsa  ejus  verba  trans¬ 
cribere)  “  La  roideur  des  extremites  tant 
“  superieures  qu’  inferieures,  les  mouve- 
cc  mens  comme  spasmodiques  qu*on  y  re- 
44  marque  ainsi  qu’a  la  machoire  inferieure, 
64  pourroient  faire  presumer  au  p^emier 
coup  d,oeil,  que  la  maladie  que  nous  ap- 
44  pellons  Endurcissement  du  Tissu  Cellidaire , 
c<  iFest  autre  chose  qiFune  espece  de  teta- 
44  nos,  si  un  examen  plus  reflechi,  sur  le 
46  gonflement  et  la  rougeur  qui  sont  si  mani- 
44  festes  a  ces  parties,  sur  le  froid  qu^elles^ 
“  font  eprouver  lorsqu’on  les  touche,  et  en- 
44  fin  sur  Fetat  #  du  Tissu  cellidaire  telle 
qu’on  Fapper^oit  apres  la  dissection,  ne 
<c  for^oit  Fobservateur  a  etablir  une  distine- 
“  tion  essentielle  entre  Fune  etFautre  de  ces 
64  affections/’ a 


*  “  Le  tissu  muqueux  est  compact,  dur  et  comme  desseche  ; 
“  lagraisse  est  grenue  etsemblable  a  celle  des  coclionsladres j”  et  haec 
crassitudo  telae  cellularis  ab  Hulme  ex  adipe  inclusa  enasci  dicitur, 
“  quae  erat  aliquantum  solida,  subarida  et  gi-anosa.”  a 

a  Mem.  de  la  Societe  Roy.  de  Medecine,  annee  1787.  Vol.  VI II. 

DE  PROGNOSE 


Quoniam  morbus,  de  quo  agitur,  tam  for¬ 
midolosus  est,  fieri  non  potest,  quin  exitum 
fatalem  afferre  exspectandus  sit :  et  revera 
infantes  ad  valetudinem  raro  restituti  sunt ; 
et  Holland  dicit,  morbo  ipso  devicto,  nun¬ 
quam  sanitate  frui,  sed  semper  se  male 
habere. 

Scriptoribus  perpauca  medicis  omina  feli¬ 
cis  eventus  adduntur.  Exitum  secundum, 
rem  sane  raro  occurrentem,  diarrhoea,  dejec¬ 
tione  subita  meconii,  exanthema  ad  cutem 
propulsa,  summa  cute  sudore  emanante, 
praesagire  dicuntur.  Cum  de  eventu  judi¬ 
camus,  modum,  impetus  et  spatium,  quo  in 
metam  tendit,  spectare  debemus.  “  Quo 
“  ocius”  (si  verbis  Sauvagesii  uti  fas  est)  ‘c  ab 

ortu  suo  prehenduntur  hoc  morbo  infan- 
fic  tes,  eo  periculum  majus ;  quo  angustior 
a  est  rima  inter  gingivas,  eo  funestior 

u  eventus  •  quo  debiliores  etiam,  eo  facilius 
obeunt :  tetanus  trismo  junctus  non  facit 
morbum  graviorem  :  si  morbus  quintum 
6C  diem  attigerit,  bene  ominandum  est :  hic 
“  valet  adagium — qui  tempus  lucratur,  onr 
nia  lucratur.”  b 


DE  CAUSA  PROXIMA. 

Non  mihi  consilium  est  de  hac  perobscura 
re  aliquid  scribere  :  nam  leges  generis  ner¬ 
vosi  tam  ignotae  sunt,  ut  nihil  aliud  quam 
hypotheses  de  causa  proxima  medici  retule¬ 
runt. 


DE  CAUSIS  EXCITANTIBUS, 

Aetas  infantilis  trismo  adeo  est  obnoxia, 
ut  varias  opiniones  medici  de  causis  protule- 


b  Sauvage  Nosol.  Method.  CL  Spasmi, 

rint,  sed  nihil  certi  habemus.  Causae  exci¬ 
tantes  infinitae  sunt ;  eas  igitur,  quas  apud 
auctores  accepimus,  jam  solummodo  recen¬ 
sere  velim. 

Inter  has  potentissima,  eminuit  Calor 
Regionis  :  quia  praecipue  sub  zona  torrida 
infestatos  incolas  plerique  memoraverunt, 
huj usque  peculiare  malum  asseruerunt.  Sed 
abundant  exempla  trismi  sub  frigido  et  mi¬ 
tiore  Jove.  Concludere  igitur  fas  est,  re¬ 
gionem  calidum  nihil  aliud  efficere,  nisi  quod 
habitum  corporis  magis  aptum  reddat. 

Frigus,  Coelum  Humidum  et  Aer  Mari¬ 
nus. — Nonnulli  haec  praecipue  in  causis  esse 
putant.  Hyacinthus  Andreas a  cc  hoc  ma- 

lum  ex  causa  humiditatis  regionis,  et  po- 
fcC  tentissimum  si  matres  praegnationis  tem- 
“  pore  minus  sobrie  vixerunt/5  oriri  affirmat. 
Dazille  b  frigus  et  humiditatem  causas  esse 
solas  animadvertit  inter  Aethiopes,  prop- 
terea  quod  eorum  infantes  morbo  plurimum 


a  sup.  citat. 

Dazille  sur  le  Tetanos. 

perire,  qui  casas  humiles  et  male  constructas 
habitant,  notavit.  Baion  c  malum  exhalatio¬ 
nibus  maris,  morbo  super  ejus  planum  fere 
incidente,  ortum  habet.  Sed  neutri  assen- 
tire  nequeo,  illas  esse  unicas  causas  ;  quia  in 
aliis  regionibus,  pariter  humidis  et  vicissitu¬ 
dini  temporum  expositis,  morbus  infantes 
non  lacessit,  et  etiam  in  locis  siccis  et  a 
mare  remotis,  obvenit. 

Quo  in  modo  hae  causae  operantur  ?  Da- 
zilie  a  suppressa  cutis  exhalatione  censet. 
Nonne  verisimilius  mobilitatem  jam  existen- 
tem  ita  augeri  ut  aliae  causae,  quarum  actio 
magis  continua  est,  ad  morbum  efficiendum 
sufficiant  ?  Blane  haec  habet :  “  It  is  pro» 
“  bably  owing  to  the  contact  of  the  exter- 
nal  air  upon  the  skin,  which  is  aecus» 
fi£  tomed  in  the  womb  to  a  warm  and  moist 
“  medium.” d  Qua  ratione  temperies  extra» 
uterina  hisraum  excitet,  Mehercle !  non 
intelligo* 


c  Baion,  Journal  de  Medecine  Tom.  XXX. 

'i  Blane,  Diseases  of  Seamen,  part.  III,  cap,  4« 

Aer  Impurus.— Perpauci  inter  causas  hu- 
jusce  mali  aera  corruptum  enumerarunt. 
Clarke  e  trismum  in  insula  Dominique  ex¬ 
citari  fumo  ignium  qui  lignis  humidis  in¬ 
struuntur,  quippe  in  tuguriis  cumini  non  es¬ 
sent  ex  quibus  vapores  fumosi  ascenderent, 
et  focis  amotis  impetus  minus  frequentes 
fieri,  docet.  Verisimile  est  aera  impurum 
multam  irritationem  aetati  tam  tenerae  in¬ 
ferre  ;  sed  quomodo  impetus  morbi  in  illis 
locis,  ubi  foci  desunt,  explicabimus,  de  qui¬ 
bus  apud  Thomas ,  si  aliae  causae  nullam  vim 
exercent  ? — Clarke,  Eblanae  alias  causas  eo¬ 
dem  tempore  se  exhibere  censet,  asseritque, 
u  that  want  of  cleanliness  in  the  manage- 
u  ment  of  the  child,  and  irregularity  in  the 
“  living  of  the  mother,  more  especially  in 
the  abuse  of  spirituous  liquors,  were  the 
sc  causes  which  appeared,  either  separately 
u  or  conjoined,  to  contribute  powerfully  to 
tc  the  dreadful  calamity.”  a 


c  Clarke,  Diseases  of  Dominica. 
a  Clarke,  Irish  Phil.  Trans,  sup.  citat, 

Meconii  evacuatio  neglecta,  aliaque 
QUALIA  SINT,  ALVUM  IRRITANTIA— a  Chah 
mers,  Hilary,  Rush,  Evans,  &c.  causae  ha¬ 
bentur.  Irritantia  in  canali  alimentario,  si 
non  expellantur,  morbum  satis  facile  movere 
possunt;  quia  convulsionibus  hanc  aetatem 
tali  causa  infestantibus,  alvo  purgata  cito 
medetur,  et  hinc  statim  post  partum  medici 
supra  citati  alvum  catharticis  solvendam 
ducunt.  Sed  meconio  expulso,  alvoque  se 
naturaliter  habente,  Chisholm  et  Akermann 
testibus,  trismus  aeque  gignitur. 

Nonne  probabilius  est,  igitur,  de  aliis  cau¬ 
sis  accidere  ?  Alii  alia  culparunt :  vitia  he¬ 
patis  et  bilis,  Brendel ;  b  lac  nutricis,  male 
se  habentis,  Werlhof ;  b  et  corporis  constric¬ 
tionem,  a  fascibus  nimis  arcte  applicatis,  or¬ 
tam  Akermann,0  trismum  produxisse  retule¬ 
runt.  Holland  d  trismum,  insulis  Vestman - 
nayensibns  occurrentem,  ex  prava  diaeta, 


b  Brendel  et  Werlhof,  sup.  citat. 
c  Akermann  de  Trismo,  vide  Trnka,  p.  221. 
d  Appendix  to  M‘Kenzie’s  Travels  in  IcelamL 

lina  cum  meconio  retento,  infantibus  cibo  ex 
materia  animali  oleosa  et  acri  nutritis,  et 
etiam  matris  vitae  modo  et  victu  adortum 
refert. 

Insulis  tam  desertis,  mihi  probabilior  ap¬ 
paret  causa  statim  memoranda :  sed  nemo 
tali  cibo,  et  irritationi  canalis  alimentarii, 
suum  pondus  neget. 

Umbilico  post  partum  neglecto,  Chis- 
holm,  Thomas,  Bartram  et  alii  hoc  malum, 
Indiis  Occidentalibus  occurrens,  imputave¬ 
runt  :  unde  irritatio  umbilici  et  inde  corpo¬ 
ris  excitatio.  Hoc  in  causa  praesertim  est, 
ubi  rudes  et  indoctae  vetulae  inter  barbaros 
et  incultos  populos,  (et  nonnunquam,  proh 
pudor !  apud  nosmet  ipsos,)  artem  obstetri¬ 
cam  exercent.  Pauci  impetus  Indiis  Occi¬ 
dentalibus,  jam  raro  occurrentes,  et  strages 
quas  apud  insulas  supradictas  adhuc  morbus 
movet,  ut  opinor,  arte  obstetrica  ab  harum 
incolis  valde  neglecta,  in  India  autem  felici¬ 
ter  exercita,  huic  opinioni  favent. 

Actio  hujusce  causae,  ut  mihi  etiam  vide* 

tur,  morbo  certo  post  partum  tempore,  rato 
posterius  septimo  non  ove  die,  occurrente, 
multum  sustinetur :  eodem  fere  tempore 
funis  se  separat,  et,  si  non  provisum  sit,  ulcus 
vehemens,  magnam  irritationem  inducens, 
permanet :  hoc  judicium  comparatione  sta¬ 
bilitum,  affectiones,  haud  absimiles  a  vulne¬ 
ribus  et  ulceribus  in  adultis,  satis  probant* 

Tales  etiam  causae  in  corpore  tam  irrita¬ 
bili,  ad  morbum  ciendum  magis  valent :  et 
hinc  hujusce  speciei  apud  infantes  frequen- 
tiores  impetus  novimus.  Ubi  diligenter  ad 
umbilicum  respicitur,  ne  irritatio  praegravet, 
morbum  se  minus  frequentem  ostendere,  et¬ 
si  infantes  calori,  frigori,  caelo  humido, 
aut  aliis  externis  causis  exponantur,  pariter 
invenimus. 

Sed  nemo  tam  demens,  qui  negaverit  ca¬ 
lorem  aut  frigus,  aut  eorum  varietates,  diae¬ 
tam  pravam,  alvi  duritiam,  aliaque  qualia 
sint  irritantia,  haud  parum  nocere  et  aptiores 
ad  morbum  reddere.  Meo,  tamen,  judicio, 
oportet  ut  plures  una  concurrant ;  et  nullam 

D 

harum,  ut  aliqui  dixerunt,  singillatim  suffi» 
cere  ad  trismum  gignendum  causam. 


QUAE  IN  CADAVERIBUS  CONSPECTA. 


Fatendum  est,  de  hac  tetani  specie  sectio¬ 
nem  cadaverum  nullam  in  apertum  adhuc 
protulisse  ;  nullis  morbi  phaenomenis  relatis, 
ut  infantibus  obvenit.  Cross  a  cadavera  in¬ 
fantium,  qui  huicce  morbo  succubuere,  cum 
diligentissime  scrutata  fuerint,  nulla  indicia 
morbida  faucibus,  cerebro,  aut  abdominis 
visceribus,  aut  aliis  corporis  partibus,  exhi¬ 
bere  docet.  Mihi,  igitur,  in  animo  est, 
quaedam  indicia  morbida,  in  adultis  reperta, 
addere,  quibus  de  natura  morbi  in  infantibus 
judicemus. 

Eorum  corpora  qui  huic  malo  occubuere 
cito  in  putredinem  abeunt  :  calvaria  sublata. 


*"  Cross,  Sketches  of  the  Medical  Scliools  at  Paris, 

dura  mater  affici  rarissime  videtur :  piae 
matris  vero  omnia  vasa  sanguine  turgida 
sunt ;  et  sanguis  aliquando,  sed  humor  fre¬ 
quentius,  in  faciem  cerebri  effusus  reperitur. 
In  cerebri  materia  parum  aut  nihil  insigne 
occurrit :  in  ventriculis  'aliquando  perpau¬ 
cum  humoris,  sero  similis,  aut  “  materia 
“  quaedam  viscida  ac  glutinosa,  colore  luteo, 
“  vitello  ovorum  perquam  simili/ *  ut  Bon- 
tius  b  exposuit,  invenitur. 

Thorace  inciso,  viscera  parum  mutata  ad¬ 
sunt,  cor  nonnunquam  contrahitur,  ita  ut 
arcte  claudatur ;  sed  corpore  amotum,  re* 
laxatur ;  et  pulmones  interdum  sanguine  re¬ 
pleti  sunt :  tracheae  membrana  interna  a 
Parry  q  signa  inflammationis  ostendere  dici¬ 
tur  ;  et  Larreyd  refert  “  qu’il  a  trouve  le 
46  pharynx,  et  1’oesophage  considerablement 
“  reserres,  leur  membranes  rouges,  en  fiam- 
44  mees,  et  enduites  d?une  humeur  visqueuse 


Bontius  de  Medicina  Indorum,  p.  35. 
c  Parry  on  Tetanus. 

d  Larrey  Memoires  de  Chirurg.  Militaire,  vol.  i. 

“  et  rougeatre.”  Abdomine  tacto,  durum 
et  saepe  tumidum  sentitur  ;  incisione  facta, 
intestina  flatu  distensa,  tunicae  variis  parti¬ 
bus  saepe  coarctatae,  intussusceptio,  et  vasa 
etiam  sanguine  turgida,  nonnunquam  obser¬ 
vantur.  In  paucis  exemplis  a  M‘Arthurc 
nuper  recensitis,  ventriculus,  luteola  ma¬ 
teria,  male  olente,  tunicae  internae  adhae¬ 
rente,  contractus,  plicatus,  vestigia  inflam¬ 
mationis  exhibens,  inveniebatur;  Oesopha¬ 
gus,  uno  exemplo,  eundem  omnino  aspec¬ 
tum  induit,  et  etiam  intestina  simili  materia, 
aere  contacto,  effervescente,  obducta  :  alicui 
parti  intestinorum,  praesertim  colo  et  caeco 
capiti  coli,  sphacelus  supervenit ;  sed  tuni¬ 
cae  non  contrahebantur :  alia  viscera  nihil 
observatione  dignum  exhibuere. 

Cur  haec  phaenomena,  auctor  supra  citatus 
nihil  profert.  An  inflammatio,  si  sic  habet, 
prima  aut  secunda  sit :  an  materia,  quae 
effunditur,  morbifica  sit :  an  a  medicinis, 


e  Med.  Chirur.  Trans,  vol.  vii.  part.  ii. 

Hydrargyri  Submuriate  et  Tinctura  Opii* 
pendeat,  adhuc  latet. 


DE  MEDENDI  RATIONE. 

Quoniam  de  origine  et  hujus  morbi  natura 
nihil  ex  cogitatione  aut  ex  investigatione 
anatomica  notum  est ;  quin  medendi  ratio 
difficillima  et  maxime  diversa  sit,  vix  aliter 
fieri  potest. 

Remedia  varii  generis  et  efficacissima,  ad¬ 
hibita  sunt ;  sed  summis  medici  conatibus 
nimis  frequenter  hic  morbus  obstat,  et  “  fata 
44  aspera  tangunt.”  Medicos  igitur  summa 
ope  et  fiducia  niti  oportet,  ne  trismus  infan¬ 
tes  recens  natos  fatiget ;  et  hoc  cardine  om¬ 
nes  causae  cum  eae,  4 4  quae  proclivitatem 
46  faciunt,  tum  quoque  eae  quae  in  corpore 
44  sic  proclivi  facto  morbum  excitent,  quan» 
44  tum  fieri  possit,  praecaveantur,  et  hae 
44  omni  cura  evitentur,  illae  corrigantur; 

“  nam  nisi  utrisque  concurrentibus  nullus 
“  fieri  potest  morbus.”  a 

Igitur  bene  perspicuum  erit  curam  atque 
attentionem  haud  leves  dandas  esse  mundi¬ 
tiae  et  diaetae  :  nam  error  vel  neglectus  nu¬ 
tricis  quam  levissimus,  in  magnum  discrimen 
(ab  irritatione,  scilicet,)  infantem  conjiciat. 

Omnes  caeli  varietates,  et  aer  corruptus, 
propter  rationes  satis  manifestas,  sedule  evi¬ 
tanda  sunt ;  cibi  et  potus  omnigeni,  qui  pri¬ 
mas  vias  afficere  possint,  infantibus  prohibe¬ 
antur  :  alvum  etiam  statim  post  partum  sol¬ 
vere  oportet,  ut  meconiu m  evacuetur.  Sum¬ 
mam  attentionem  quoque  umbilico  praestare 
medicos  decet,  quia  ibi  irritatio  quam  minima 
morbum  facillime  concitet :  fasciae,  peni¬ 
cillis  interpositis,  ad  humorem  absorbendum 
aptandae  et  saepe  mutandae.  Medici  qui¬ 
dam,  ad  irritationem  minuendam  vel  prorsus 
amovendam,  umbilico  linteam  adustam  adhi¬ 
beri  jubent.  Stewart  spiritum  terebinthinae. 


a  Gregory,  Consp.  Medie,  Theor.  cap.  24.  par.  974. 

quia  impetus  morbi,  eo  imposito,  coerceri  vi¬ 
dit  ;  Thomas  validam  opii  solutionem,  sua¬ 
dent,  In  regionibus  calidis,  ubi  magna  pro¬ 
clivitas  in  malum  adesse  videtur,  solutionem 
opii  aliis  medicamentis  magis  utilem  esse, 
non  absimile  est. 

In  dies  donec  infans  novem  dies  natus  sit, 

corpora  materia  oleosa  perungere  et  emplas¬ 
trum  umbilico,  ad  aera  cavendum,  applicare 

Indi  solent ;  et  malo,  sic  Baion  refert,  eorum 
infantes  vix  unquam  intereunt.  Balneum 
frigidum,  alvo  semper  resoluta,  alii  ad  impe¬ 
tum  arcendum  monent.  Quanquam  haec 
species  tetani  plerumque  fatalis  est,  tamen 
simul  ac  invadit,  remedia  eadem,  quae  cae- 
teris  speciebus  admovere  medici  solent,  con- 
festim  adhibenda  sunt. 

Cathartica,  in  caeteris  tetani  formis  non¬ 
nullis  medicis  maxime  laudantur  ;  in  trismo 
nascentium,  ab  iis,  etiam,  qui  meconio  reten¬ 
to  adortum  hunc  morbum  censent,  aeque 
commendantur.  Symptomata  hujusce  mali, 
prae  omnibus  aliis  medicinis,  eorum  usum 

indicare  videntur:  cum  nervorum  distensi¬ 
ones  non  raro  ab  alvi  irritatione  enasci  repu¬ 
tamus  ;  et,  ea  remota,  distensionibus  una  sae¬ 
pe  medetur.  Statim,  igitur,  ad  irritationem, 
quae  adsit,  amovendam,  adhiberi  debent. 
Ad  hunc  finem,  Oleum  Ricini,  Pulvis  Rhoei, 
et  Hydrargyri  Submurias,  satis  habentur ;  si 
non  alvum  cient,  enemata  maxime  pollentia 
injicienda,  et,  donec  alvus  plene  responderit, 
repetenda.  Malo  progrediente,  aliis  reme¬ 
diis,  nulla  mora,  utendum  est,  ut  actiones 
musculorum  abnormes,  si  fieri  potest,  immi¬ 
nuantur. 

Opium,  multum  a  medicis  laudatum,  ex¬ 
perientia  diu  optimum  esse  docuit.  Quo  au¬ 
tem  potius  effectu  ejus  salutari  fruamur,  ne- 
cesse  est,  ut  magna  dosi  adhibeatur :  nam, 
quo  gravior  irritatio  inciderit,  eo  fere  minus 
valet,  nisi  maxima  quantitate  ab  aegro  sump¬ 
tum  fuerit :  nam  hujus  vitii  peculiare  est,  ut 
eo  laborantes,  opium  in  immensis  dosibus 
devorare  queant.  Inter  medicos,  opium  con¬ 
cretum,  an  opii  tinctura  daretur,  magna  lis 

est :  hanc  infantibus  praestari  sine  dubio  con¬ 
venit.  Omnes  vero  assentiunt,  magnam  co« 
piam  primo  adhibendam  esse  $  et,  licet  mor¬ 
bus  aliquantum  remittat,  tamen  eandem  quan¬ 
titatem,  dum  redire  spasmi  videantur,  conti¬ 
nuandam  :  et  ubi  aeger  omnino  devorandi 
incapax  fit,  opii  enemata  injiciantur,  simulque 
cervix  opii  linimento  perfricetur. 

Bianea  cataplasmata  opii  faucibus  extrinse¬ 
cus  confertim  imponi  admonet ;  si  non  intus 
adhiberi  possit,  emplastrum  abdomini,  aliive 
corporis  parti  impositum,  (formula  cujus, b  a 
comite  et  familiari  meo  Nathan  Young  data, 
annectitur,) — uti  Clarke  in  ejus  praelectio¬ 
nibus  de  infantium  torminibus  laudavit,— 
multum,  ut  opinor,  trismo  nascentium  pro¬ 
derit.  Saepe,  ut  Cullenus  noster  sentit,  0« 
pium  fefellit ;  quia  timide  et  nimis  parce  a 

a  Diseases  of  Seamen,  chap.  iv.  part  iii. 
b  Empl.  Plumbi  drachmam  unam 

— — —  Laudan.  Com.  drachmas  duas. 

Pulv.  Opii  grSrfaTlecem  vel  viginti :  Misceantur,  et  cum  in 
aluta  illinita  sunt,  Pulv.  Camph.  grana  decem  ad  drachmam  et  01» 
Anisi  drachma  addantur. 

E 

medicis  datum  est :  sed  nulla  medicamenta 
defecisse  recte  dicamus,  donec  actio  iis  pro¬ 
pria  sine  aliquo  eventu  se  exhibet.  Nonne 
igitur  in  tetano,  usque  ad  ejus  effectus  exci¬ 
tandos,  adhiberi  possit  ?  Hujus  urbis  prae¬ 
lector  ingeniosissimus/  et  haud  parvo  mentis 
acumine,  ita  sentit. 

Camphora  et  Moschus,  opio  conjuncta 
fuere,  ut  ejus  actionem  adjuvantia,  et  hujus 
medicamenti  vim  magnopere,  ut  fertur,  in¬ 
tendunt.  Medicos,  autem,  frequenter  fefelle¬ 
runt;  et  quoniam  stomachum  praegravarent, 
infantibus  aetatis  tam  immaturae,  forsan  nihil 
commodi  abhinc  sperare  possumus.  Schnei- 
der,  tamen,  formula  annexa/  trismo  nascen¬ 
tium  moschum  valde  probat ;  et  Akermann6 
distensionibus,  granis  decem  omni  trihoria 

c  Dr  Gordon. 

d  R.  “  Ambr.  gris.  drachmam  unam. 

“  Aether.  Vitr.  semi-unciam.  Stet  per  hor.  xii. 

“  Saepe  agitando,  dein  adde 
“  Moschi  drachmam  unam. 

“  Liq.  Anod.  Min.  Hoff.  uncias  tres.  M.” 

Sed  non  dosin  praebet. 

Vide  Ed.  Med.  Surg,  Journal,  vol.  vii. 
c  Akermann  de  Trismo,  sect.  ii.  p.  47.  vide  Trnka,  p.  326'. 

datis,  se  infantem  liberasse  dicit :  sed  ubique 
in  tetano  felicem  esse  mosclii,  per  se,  usum 
medici  non  statuerunt. 

Alia  etiam  Antispasmodica,  ut  Cicuta, 
Hyoscyamus,  Castoreum,  Aether  Sulphuricus 
et  similia  opio  conjuncta  fuerunt :  sed  nihil 
morbo  profuere,  et  nunc  in  desuetudinem 
abierunt. 

Affusio  frigida.  Ad  Tetanum  sanandum, 
hujus  usum  multum  pollere,  inter  plurimos 
medicos  convenit :  a  quibusdam,  autem,  nihil 
proficere  fertur ;  praesertim,  si  tetanus  symp¬ 
tomaticus  sit.  Hoc  remedium,  recens  licet 
videatur,  minime  novum,  nam  affusiones  a~ 
quae  frigidae  ab  Hippocrate* 1  usurpatae,  et 
etiam  ab  Avicenna®  aliisque  veteribus  mul¬ 
tum  laudantur.  Sed  apud  recentiores  diu 
obsoleverunt,  donec  eximius  hWright  et 1  Co- 


f  De  Morbis,  lib.  iii.  sect.  v.  Foesio  Annotatore, 
S  Avicennae  Oper.  sup.  citat, 
h  Med.  Obs.  et  Inq.  vol.  vi. 

i  Ed.  Med.  Comm.  vol.  iii. 

chrane  in  usum  revocavere  :  ex  quo  tempore 
increbuit  et  invaluit  consuetudo. 

Tetano  impliciti  aqua  frigida,  paroxysmo 
obveniente, #  perfundi  debent,  vel  in  mare,  si 
contiguum  sit,  immergi ;  aut,  quod  saepe  fa¬ 
cilius  est,  corporibus  aqua  frigida  ex  situlis 
affundatur.  Aegri  deinde  corpore  mantilibus 
siccato,  laneis  involvatur,  et  in  lecto  repona¬ 
tur  ;  ut  sudor,  qui  plerumque  sequitur,  elicia¬ 
tur.  Si  remissio  morbi  lente  movetur,  affu¬ 
siones  omni  quadrihorio,  plus  minusve,  ni 
frigidi  sudores  adfuerunt,  magna  opii  copia 
comitante,  iterari  debent. 

An  affusio  frigida,  in  aetate  tam  tenera,  qua 
trismus  obvenit,  adhibeatur,  vix,  aut  ne  vix 
quidem  statui  possit.  Frigidam  quoque  affu¬ 
sionem  nequaquam  nuperam  esse,  constat  ex 
more,  qui  Athenis  invaluit,1'  aqua  infantem 


*  Virtus  balnei  frigidi  in  morbis  convulsiyis,  ait  Currie,  constat  ex 
ejus  usu  in  ipsis  paroxysmis,  qui  ab  illo  aut  resolvuntur,  aut  saltem 
minuuntur  :  et  ubi  haec  actio  inducitur,  reditus  paroxysmi  valde  re¬ 
tardatur,  vel  etiam  penitus  intercipitur.  Vide  Med.  Reports,  vol.  i. 
chap.  xiii. 

k  Potter’s  Antiquities  of  Greece,  vol.  ii.  cap.  xiv. 

statim  post  partum  proluere.  Hac  consue-» 
tudine  ra  avcciQzrca  <xgo  rqg  iQdo^yjg,  ait 

Aristoteles.  Lacedaemonii,1"  contra,  infantes 
debiles  ad  corpus  firmandum  vino  laverunt  $ 
aquam  enim  frigidam  convulsiones  inducere 
crediderunt :  eodem,  vero  tempore,  infantes 
habitus  validioris,  aquis  immergebant.  Cur- 
rie,  in  distensionibus  nervorum  infantium, 
inter  annum  quartum  et  duodecimum,  valde 
profecisse  refert ;  sed  dubitat,  an  infantiae 
aeque  prosit.  Auctor,1  autem,  anonymus  om¬ 
nes  infantes  recens  editos,  balneis  frigidis  per 
primos  decem  dies  submergendos  esse,  et 
sic  morbum  minus  frequenter  strages  miser¬ 
rimas  exhibere,  nuper  edocuit :  et  si  fides 
Gallicis  auctoribus  de  ejus  effectibus  adhi¬ 
benda  est,  multum  pollet.* 

*  “  Elles  les  baignent,”  ut  Barrere  ait ;  “  sans  autre  fa$on,  et  les  ar- 
“  rosent  avec  des  grandes  Coiit/ es  pleins  d’eau,  et  le  moraent  que  l’on 
“  s’apper$oit  que  les  enfans  ne  peuvent  teter,  qu’avec  peine,  et  que  leur 
“  machoire  commence  a  se  serrer,  il  faut  reiterer  ces  aspersions,  jusques 
“  a  ce  que  ces  facheux  accidens  soient  dissipes,  et  que  les  parties  du 
“  corps  ayent  reprisleur  premiere  souplesse.”  Vide  “  Nouvelle  liela- 
“  tion  de  la  France  Equinoxiale,  p.  73,  et  74.” 

k  Potter’s  Antiquities  of  Greece,  vol.  ii.  cap.  xiv. 

1  Practical  Rules  for  the  Management  of  Negro  Slaves,  by  a 
planter.  1811. 

Balneum  Calidum,  in  spasmis  mitigandis 
magni  olim  habebatur  ;  sed  ejus  locum,  nunc, 
affusio  frigida  tenet :  nonnulli  adhuc  frigida¬ 
rio  anteposuerunt.  Usum  opii  balneo  calido 
Chalmersa  conjunxit,  cujus  temperies  neque 
minor  nonagesimo  secundo,  neque  major  con- 
tesimo  secundo  thermometri  Fahr.  gradu  sit ; 
balneumque  continuari  admonuit,  donec  ar¬ 
teriarum  ictus  pleni  et  molles  fiunt :  sed  in¬ 
genue  aliquando  nocuisse  fatetur.  Hilary,b 
etiam,  nonnullos,  quamprimum  a  balneo  sub¬ 
latos,  periisse  observavit. 

In  hoc  morbo,  me  judice,  affusione  frigida 
magis  prosit ;  et  Duncanc  Grenadae  chirur¬ 
gus,  balneo  calido,  sine  aliorum  auxilio,  se 
trismum  nascentium  sanasse  refert.  Cellier0 
quoque  narrat,  infantem  balneis  tepidis  collo 
tenus  immitti,  primo  per  horam,  tunc  indies 
sensim  diutius  detentum,  donec  ad  bihorium 


a  Chalmers,  Med.  Obs.  et  Inq.  vol.  i. 
b  Hilary,  Diseases  of  Barbadoes. 
c  Ed.  Med.  Surg.  Journal,  vol.  xi. 

<3  Journal  de  Medicine,  tom.  xxviii.  p.  27. 

perventum  est ;  et  intra  tres  hebdomadas, 
penitus  convaluisse. 

<c  J5ai  mis  en  usage  les  douches  et  bains 
ct  d’eau  froide,  dont  M.  Barrere  dit  s’etre 
cc  servi  avec  grand  succes  ;  mais  les  remedes, 
dont  j’ai  cru  entrevoir  le  meilleur  effeta 
sont,  les  bains  continuels  d*eau  tiede,  les 
4C  embrocations  d?huile,  depuis  la  tete  jus- 
4 4  qu?aux  pieds;— dit  Mons»  Baion,°? 

Detractio  Sanguinis.  Medici  olim  pri¬ 
mo  sanguinem  detrahere  solebant :  neque  de¬ 
sunt  exempla,  quae  hujusce  remedii  commo¬ 
da,  aut  incommoda  ostendunt.  Sed  medicis 
plurimis  multo  saepius  nocuisse,  quam  pro¬ 
fecisse,  fertur:  et  huic  tetani  speciei,  non 
solum  inutilem  fuisse,  sed  noxium  quoque, 
ab  omnibus  habeatur. 

Cinchona  et  Vinum,  opio  parce  con¬ 
juncto,  tetano  vexatis  plurimum  prosunt,  uti 
a  Rush  f  compertum  est.  Vinum  per  se 


e  Journal  de  Medicine,  Tome  XXX.  p»  415. 
f  Rush,  Op.  sup.  citat, 

haud  modice  adhibitum  tetanum  sanavit. s 
Aromata,  una  cum  cinchona,  vino  et  opio 
maxime  pollere  dicuntur  :  sed  parvum  com¬ 
modi,  ut  ego  opinor,  in  hoc  morbo  ab  illis 
exspectandum. 

Hydrargyrum,  primo  ab  Aimar  h  adhibi¬ 
tum  fuit :  sed  hujus  remedii  usus  non  inva¬ 
luit  donec  Donald  Munro*  1  ejus  potestatem 
docuit.  Aliquando,  tamen  pariter  ac  alia 
remedia,  ad  spem  non  respondet.  Ubi  ad¬ 
hibendum  est,  cervicem  et  fauces  unguento, 
ter  quaterve  indies,  perfricare  necesse  est, 
usque  ad  salivam  plene  motam,  et  mota  sic 
conservetur,  donec  indicia  cesserint.  Sed 
nonnunquam  ob  brevem  morbi  cursum,  tem¬ 
pus  non  datur,  quo  salutares  effectus  edat ; 
et  exempla  sunt,  in  quibus  convulsiones,  dum 
saliva  abunde  mota  fuit,  iterum  ingruerunt, 
eoque  morbo  non  multum  profuisse.  Igitur 
vix  ejus  actioni  fidendum  est. 


£  Currie,  Med.  Rep.  vol.  i.  sup.  cit. 
h  Riverius,  Praxis  Medica,  Obs.  Commun.  X.  p.  581, 

i  Edin.  Phys.  Essays,  vol.  III. 

Eush  1  hydrargyrum  valere  putavit,  utpote 
corpus  stimulans,  et  irritationem  et  inflamma¬ 
tionem  oris  et  faucium  movens.  Sed  ejus 
actionem  verisimile  est,  intra  hos  solos  limi¬ 
tes  minime  cohiberi.  Nam  satis  manifestum 
est,  minimam  copiam  in  sanguine  receptam 
magno  stimulo  omni  parti  corporis  esse,  (et 
ea  Culi  eno  fuit  sententia,  cujus  verba  sunt, 
44  a  stimulus  to  every  sensible  and  moving 
44  hbre  k)  neque  minus  certum  est,  a  modi 
operandi  phaenomenis,  immensam  debilitatem 
supervenire  effectus  tanti  stimuli,  ubi  mag¬ 
nis  dosibus  adhibetur,  ideoque  hydrargyrum, 
si  vere  in  tetano  prodesse  dicamus,  omne 
quod  efficit,  ab  aegro  debilitando  efficere. 

In  trismo  nascentium,  autem,  non  adhiberi 
nisi  ad  alvum  movendam  debet ;  neque  mul¬ 
tum  auxilii  aliter  allaturum  puto,  quia  in  in¬ 
fantibus  vix,  aut  ne  vix  quidem,  ejus  effectus 
obtinere  possunt. 

Petroleum  Barbadense  huic  vitio,  sudo- 

i  Op.  sup,  citat. 

k  Materia  Medie.  Vol,  II.  p.  445, 

F 

rem  ciendo,  prodesse  dicitur,  remissione 
spasmorum  subsequente.  In  insula  Barba- 
densi,  ubi  trismus  vehementer  saevit,  incolae 
cervicem  et  fauces,  pannis  petroleo  madefac¬ 
tis,  perfricare  solebant ;  sed  hodie,  cum  pa¬ 
rum  felix  evadit,  rarius  adhibitum. 

Epispastica,  vis  electrica,  et  multa  alia  enu¬ 
merantur,  quae  in  tetani  diversis  speciebus 
pollere  censentur :  num  prosint,  necne,  in 
dubio  est. 

Ante  calamum  depositum,  consilium  est 
mihi  pauca,  quae  ad  medendi  rationem  in 
hoc  morbo  pertinent,  tradere.  Imprimis, 
aetas,  regio,  et  status  corporis,  semper  spec¬ 
tanda  sunt ;  nam  haec  in  medendo  pluri¬ 
mum  valent.  Ineunte  morbo,  alvus  sol¬ 
venda  ;  ad  hoc,  ut  supra  citatum  est,  Oleum 
Ricini,  Pulvis  Rhoei,  et  Hydrargyri  Submu- 
rias  maxime  idonea  mihi  videntur :  hydrar- 
gyrum,  autem,  aetate  tam  immatura,  ad 
ptyalismum  movendum  vix  exhibere  fas  est. 
Opium  sine  mora  extrinsecus  admovendum, 
et  magnis  dosibus  hauriendum  puto ;  nam 

corpus  trismo  laborans,  licet  imbecillimum  sit, 
opium  impune  feret. 

Emetica  utilia  esse  in  trismo  ostendit  Ro- 
senbach:*  fortasse  nonnunquam  auxilio  sint, 
aut  corpus  agitando,  aut  novam  et  saniorem 
sanguinis  vel  vis  nervosae  distributionem 
efficiendo  ;  vel  si  morbus  a  vitiis  stomachi 
originem  ducit,  quod  minime  satis  constat, 
materiam  acrem  expellendo,  quae  irritatio¬ 
nem  inducat.  Sed,  si  recte  adhibeatur,  ad¬ 
huc  latet. 

Infans  etiam  balneis  calidis  quam  saepissi¬ 
me  immergatur  ;  si  hae  curationes  defece¬ 
rint,  aqua  frigida  saepius,  sed  caute,  per¬ 
fundatur.  Si  autem  motus  convulsivi  crebro 
iterentur,  et  vigor  et  vis  vitalis  deficere 
coeperint,  frigidario  abstinendum,  quia  ma¬ 
lum  ab  illo  saltem  augeatur.  Vinum,  Cin- 
chona,  Camphora,  Moschus,  et  alia  remedia, 
stomacho  tantum  oneri  sunt,  et  sic  irritatio- 


a  De  Emeticorum  Usu.  Vide  opuscul,  med.  select,  Vogelii. 

nem  augent :  ob  hanc  causam,  vix  unquam 
adhibenda. 

Umbilicus,  paulo  post  partum,  solutione 
opii  madificetur,  ad  irritationem  praecavens 
dam ;  qua  de  re,  iis  regionibus  ubi  proclivi¬ 
tas  ad  morbum  maxima  adest,  plus  fere  peri¬ 
culi  est.  Sed  magnopere  dolendum,  omnia 
remedia,  signis  tam  sero  apertis,  plerumque 
fefellisse. 


Excudebat  C.  Stkwart. 


